ai4bharat/Pralekha huggingface dataset:
पर्यावरण, वन एवं जलवायु परिवर्तन मंत्रालय
स्वच्छ वायू सर्वेक्षण- राष्ट्रीय स्वच्छ हवा कार्यक्रमांतर्गत शहरांचे मानांकन
गुजरातमध्ये एकता नगर येथे 23-24 सप्टेंबरदरम्यान पर्यावरण, वन आणि हवामान बदल मंत्र्यांच्या राष्ट्रीय परिषदेचे आयोजन करण्यात आले. पंतप्रधान नरेंद्र मोदी यांनी दूरदृश्य प्रणालीच्या माध्यमातून या परिषदेचे उद्घाटन केले.
प्रदूषण नियंत्रण आणि प्रतिबंध यावर आयोजित एका समांतर सत्रामध्ये राज्यांना राष्ट्रीय स्वच्छ हवा कार्यक्रमांतर्गत प्रकाशित करण्यात आलेल्या ‘स्वच्छ वायू सर्वेक्षण- शहरांचे मानांकन’ याविषयी माहिती देण्यात आली.
पर्यावरण, वन आणि हवामान बदल मंत्र्यांच्या मार्गदर्शनाखाली हे मंत्रालय स्वच्छ वायू सर्वेक्षण सुरू करणार आहे. राष्ट्रीय स्वच्छ हवा कार्यक्रमाचा भाग म्हणून 2025-26 पर्यंत वायू प्रदूषणात 40 टक्क्यापर्यंत घट करण्यासाठी शहर कृती योजनेची अंमलबजावणी करण्यासाठी देशातील 131 शहरांना मानांकन दिले जाणार आहे.
131 शहरांची लोकसंख्येच्या आधारावर तीन गटांमध्ये विभागणी करण्यात आली आहे. 10 लाखांपेक्षा जास्त लोकसंख्या असलेली 47 शहरे पहिल्या गटात, 3 लाख ते 10 लाख लोकसंख्या असलेली 44 शहरे दुसऱ्या गटात तर तीन लाखांपेक्षा कमी लोकसंख्या असलेली 40 शहरे तिसऱ्या गटात समाविष्ट आहेत.
प्राण या ऑनलाईन पोर्टलवर उपलब्ध करण्यात आलेल्या चौकटीनुसार शहरांनी स्वयं-मूल्यांकन करायचे आहे. हे मूल्यांकन दर वर्षी करण्यात येते. घनकचरा व्यवस्थापन, रस्त्यावरील धुळीचे व्यवस्थापन, बांधकाम आणि पाडकामामधील टाकाऊ सामग्रीचे व्यवस्थापन, वाहनांमधून होणारे उत्सर्जन आणि औद्योगिक प्रदूषण यासंदर्भात केलेल्या उपाययोजना आणि उपक्रमांची माहिती शहरांनी देणे गरजेचे आहे.
स्वयं-मूल्यांकन आणि त्रयस्थ पक्ष मूल्यांकन यांच्या आधारावर सर्वोत्तम कामगिरी करणाऱ्या तीन शहरांची प्रत्येक गटातून निवड केली जाईल आणि स्पर्धात्मक संघवादाच्या भावनेने त्यांना रोख रकमेचे पुरस्कार दिले जातील. यामुळे हवेची गुणवत्ता सुधारण्यासाठी स्पर्धात्मक संघवादाच्या भावनेतून विधायक स्पर्धेला प्रोत्साहन मिळेल. या सर्वेक्षणामुळे हवेची गुणवत्ता सुधारण्यासाठी शहरांना आपल्या योजना आखता येतील. शहरांमधील वायू गुणवत्तेच्या निकषांवर हे मानांकन आधारित नाही. वायुची गुणवत्ता सुधारण्यासाठी विविध क्षेत्रांमध्ये शहरांनी केलेल्या उपाययोजनांवर हे मानांकन आधारित आहे. शहरांनी या उपाययोजना केल्या तर वायूच्या गुणवत्तेत सुधारणा होईल. त्यामुळे वायू गुणवत्ता सुधारण्यासाठी आवश्यक असलेल्या नियोजनाचे आणि आपण किती चांगल्या प्रकारे वायूची गुणवत्ता सुधारण्यासाठी उपाययोजना केल्या आहेत याचे मूल्यमापन करण्यासाठी यामुळे साधन उपलब्ध होईल.
पर्यावरण, वन आणि हवामान बदल मंत्रालयाने आयोजित केलेल्या राष्ट्रीय परिषदेमध्ये देशभरातील पर्यावरण, वन आणि हवामान बदल मंत्री सहभागी झाले. त्याचबरोबर राज्यांचे वन आणि पर्यावरण सचिव आणि राज्यांच्या प्रदूषण मंडळांचे/ प्रदूषण नियंत्रण समित्यांचे अध्यक्ष देखील या मंत्रालयाच्या वरिष्ठ अधिकाऱ्यांसह या परिषदेत सहभागी झाले होते.
परराष्ट्र व्यवहार मंत्रालय
स्थलांतर आणि गतिशीलता भागीदारी याबाबत भारत आणि युनायटेड किंगडम ऑफ ग्रेट ब्रिटन अँड नॉर्दन आयर्लंड यांच्यातल्या सामंजस्य कराराला केंद्रीय मंत्रीमंडळाची मंजुरी
नवी दिल्ली, 5 मे 2021
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्री मंडळाच्या बैठकीत भारत आणि युनायटेड किंगडम ऑफ ग्रेट ब्रिटन अँड नॉर्दन आयर्लंड यांच्यात स्थलांतर आणि लोकांची ये-जा संदर्भातली भागीदारी याविषयीच्या सामंजस्य करारावर स्वाक्षऱ्या करण्याला मंजुरी देण्यात आली.
उद्दिष्टे :
विद्यार्थी, संशोधक आणि कुशल व्यावसायिकांसाठी व्हिसा जारी करण्याची प्रक्रिया उदार करत यांच्या ये-जा करण्याला प्रोत्साहन देणे त्याचबरोबर अनियमित स्थलांतर आणि मानवी तस्करीशी संबंधित मुद्य्यांवर उभय बाजूनी सहकार्य दृढ करण्याचा या सामंजस्य कराराचा उद्देश आहे.
भारतीय विद्यार्थी, शिक्षणतज्ञ, संशोधक, व्यावसायिक आणि आर्थिक कारणांसाठी स्थलांतरित तसेच दोन्ही देशांच्या आर्थिक विकासात, जात, धर्म किंवा लिंग लक्षात न घेता विविध प्रकल्पात योगदान देऊ इच्छिणाऱ्या सर्वाना या सामंजस्य कराराचा लाभ होणार आहे. प्रतिभेचा मुक्त ओघ सुलभ केल्याने या सामंजस्य करारामुळे दोन्ही देशातल्या नवोन्मेश परीसंस्थेला बळकटी मिळणार आहे.
परराष्ट्र व्यवहार मंत्रालय,या सामंजस्य कराराच्या प्रभावी अंमलबजावणीसाठी, संयुक्त कार्यकारी गट यंत्रणेद्वारे बारकाईने देखरेख ठेवणार आहे.
रेल्वे मंत्रालय
भारत आणि बांग्लादेश दरम्यान परस्परांच्या रेल्वे मंत्रालयांमधील सहकार्य आणखी दृढ करण्यासाठी दोन सामंजस्य करारांवर झाली स्वाक्षरी
भारत आणि बांग्लादेश दरम्यान मैत्रीचे बंध अधिक दृढ होणार
नवी दिल्ली, 6 सप्टेंबर 2022
एप्रिल 2022 मध्ये भारतीय रेल्वेच्या बहु-क्षेत्रीय शिष्टमंडळाने बांगलादेशला दिलेली भेट आणि 1 जून 2022 रोजी भारताचे रेल्वे मंत्री आणि बांगलादेशचे रेल्वे मंत्री यांच्यात नुकतीच झालेली बैठक, यानंतर दोन्ही देशांमधील मैत्रीपूर्ण सहकार्याला अधिक चालना देण्यासाठी आणि दोन्ही देशांच्या रेल्वे मंत्रालयांमधील परस्पर सहकार्य अधिक दृढ करण्यासाठी, भारत आणि बांगलादेश दरम्यान दोन सामंजस्य करार तयार करण्यात आले. बांगलादेशच्या पंतप्रधान शेख हसीना यांच्या भारत भेटीदरम्यान 06 सप्टेंबर 2022 रोजी या सामंजस्य करारांवर स्वाक्षरी आणि त्यांची देवाणघेवाण करण्यात आली.
1. “भारतीय रेल्वेच्या प्रशिक्षण संस्थेत बांगलादेशच्या रेल्वे कर्मचाऱ्यांचे प्रशिक्षण” याबाबतचा सामंजस्य करार.
या सामंजस्य कराराचा उद्देश दोन्ही देशांमधील सहकार्याचा आराखडा तयार करणे आणि बांगलादेशच्या रेल्वे कर्मचार्यांना कार्यक्षेत्रीय भेटीसह भारतीय रेल्वेच्या प्रशिक्षण संस्थांमध्ये प्रशिक्षणाची सुविधा देणे हा आहे. यामध्ये रचना, समन्वय साधणे, परिसंवाद आयोजित करणे, कार्यशाळा, वर्गामधील आणि कार्य स्थळावरील प्रशिक्षण याचा समावेश आहे. बांगलादेशमध्ये प्रशिक्षण सुविधा स्थापन करण्यात आणि त्याच्यात सुधारणा घडवण्यात मदत करणे आणि त्या ठिकाणी भेट देणे, यासह भारतीय रेल्वे आवश्यकतेनुसार बांगलादेशच्या रेल्वे मंत्रालयाच्या अधिका-यांशी देखील समन्वय साधेल.
2. बांगलादेश रेल्वेसाठी “एफओआयएस आणि इतर आयटी ऍप्लिकेशन्स सारख्या माहिती तंत्रज्ञान प्रणालीमधील सहयोगाबाबतचा सामंजस्य करार.
बांगलादेश रेल्वेमध्ये प्रवासी तिकीट, मालवाहतूक संचालन आणि नियंत्रण कार्यालय, रेल्वे चौकशी प्रणाली, मालमत्ता व्यवस्थापनाचे डिजिटलायझेशन, मनुष्यबळ व्यवस्थापन  आणि आर्थिक पायाभूत सुविधा यासारख्या संगणकीकरणाच्या सर्व बाबींसाठी, भारत सरकारचे रेल्वे मंत्रालय, रेल्वे माहिती प्रणाली केंद्राच्या  माध्यमातून बांगलादेश रेल्वेला माहिती तंत्रज्ञानातील उपाय उपलब्ध करेल.S.Kakade/R.Aghashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 108
रसायन आणि खते मंत्रालय
शेतकऱ्यांना वेळेवर आणि पुरेसा खतपुरवठा करण्यासाठी सरकार वचनबद्ध- गौडा
नवी दिल्ली, 9 एप्रिल 2020
आगामी खरीप हंगामासाठी देशात पुरेसा खतांचा साठा उपलब्ध करून देण्यासाठी रसायने आणि खत मंत्रालयाचा खत विभाग सर्वतोपरी प्रयत्न करीत आहे, असा माहिती केंद्रीय रसायन आणि खत मंत्री डी. व्ही. सदानंद गौडा यांनी दिली आहे. आत्तापर्यंतची उपलब्धतेची स्थिती समाधानकारक असल्याचे त्यांनी ट्विटर संदेशात म्हटले आहे.
शेतकऱ्यांना वेळेवर पुरेशा प्रमाणात खतांची मात्रा पुरविण्यासाठी सरकार वचनबद्ध आहे. खतांची निर्मिती, वाहतूक आणि उपलब्धतेवर खत विभाग बारकाईने लक्ष ठेवून आहे आणि त्या अनुषंगाने विविध राज्य सरकार तसेच रेल्वे मंत्रालयाच्या सतत संपर्कात असल्याचे त्यांनी म्हटले आहे.
कर्नाटकविषयी स्वतंत्र ट्विट करताना गौडा म्हणाले, "कर्नाटक राज्याचा विचार केला तर राज्यात बियाणे, खते आणि कीटकनाशकांची कमतरता नाही. यासंदर्भात आम्ही कर्नाटक सरकारशी सतत संवाद साधत आहोत. आजमितीस कर्नाटक सरकारकडे 7.3 लाख टन साठा आहे आणि त्यांची मासिक गरज ही 2.57 लाख टन आहे."
खत विभागाअंतर्गत सार्वजनिक क्षेत्र उपक्रम नॅशनल फर्टिलायझर्स लिमिटेड - NFL ने त्यांच्या ट्विटमध्ये म्हटले आहे की नांगल, भटिंडा, पानिपत बीट आणि विजापूर हे प्रकल्प पूर्ण क्षमतेने कार्यरत आहेत. शेतकऱ्यांच्या सोयीसाठी युरिया बाजारपेठेत नियमितपणे पाठविण्यात येत आहे.
U.Ujgare/V.Joshi/P.Malandkar
(
गृह मंत्रालय
पंतप्रधान नरेंद्र मोदी यांच्या नेतृत्वाखालील सरकारने केंद्रीय सशस्त्र पोलिस दलांसाठी आधुनिकीकरण योजना-IV  ला दिली मंजुरी
केंद्रीय गृहमंत्री अमित शाह यांच्या मार्गदर्शनाखाली गृह मंत्रालय 2022 ते 2026 या कालावधीत एकूण 1,523 कोटी रुपये खर्चाची ही आधुनिकीकरण योजना-IV राबविणार आहे.
या योजनेच्या अंमलबजावणीमुळे केंद्रीय सशस्त्र राखीव दलाच्या परिचालन क्षमतेत सुधारणा आणि सुसज्जता
केंद्रीय सशस्त्र पोलीस दलांसाठी  आधुनिकीकरण योजना-III ला आणखी पुढे नेत आधुनिकीकरणयोजना-IV या योजनेला केंद्र सरकारने मंजुरी दिली आहे
01.02.2022 ते 31.03.2026 या कालावधीत केंद्रीय गृहमंत्री अमित शाह यांच्या मार्गदर्शनाखाली सीएपीएफच्या आधुनिकीकरणासाठी एकूण 1,523 कोटी रुपये आर्थिक खर्च करून योजना राबविण्यात येणार आहे. अद्ययावत अत्याधुनिक शस्त्रसामुग्री आणि उपकरणे यांच्या आवश्यकतेनुसार, वेगवेगळ्या विभागात त्यांच्या तैनातीची पद्धत लक्षात घेत, त्याची कार्यवाही केली जाईल, जी , केंद्रीय सशस्त्र पोलीस दलांना सुसज्ज बनवेल. याशिवाय या योजनेतून केंद्रीय सशस्त्र पोलीस दलांकडील अशी माहिती तंत्रज्ञान विषयक सुविधा अद्ययावत केल्या जातील .
या योजनेच्या अंमलबजावणीमुळे केंद्रीय सशस्त्र पोलीस दलांना संपूर्ण परिचालन क्षमतेत सुधारणा आणि सुसज्जता येईल
ज्याचा देशातील अंतर्गत सुरक्षा परिस्थितीवर सकारात्मक परिणाम होईल. यामुळे आंतरराष्ट्रीय सीमा/ नियंत्रण रेषा / प्रत्यक्ष नियंत्रण रेषा या भागात तसेच तसेच कडवी डावी विचारसरणी प्रभावित क्षेत्रे, जम्मू आणि काश्मीर केंद्रशासित प्रदेश, लडाख आणि ईशान्य भारतातील अशांत भागातील आव्हानांना तोंड देण्यासाठी सरकारचे सामर्थ्य वाढवेल.
केंद्रीय लोकसेवा आयोग
केंद्रीय लोकसेवा आयोगाने भर्तीबाबतच्या निकालांना नोव्हेंबर 2022 मध्ये अंतिम स्वरूप दिले
नवी दिल्ली, 20 डिसेंबर 2022
केंद्रीय लोकसेवा आयोगाने नोव्हेंबर 2022 अंतिम स्वरूप दिलेले भर्तीविषयक निकाल खालीलप्रमाणे आहेत. निवड झालेल्या उमेदवारांना व्यक्तिगत स्वरुपात पत्र पाठवून याबाबत माहिती देण्यात आली आहे.
तपशीलवार माहितीसाठी कृपया येथे क्लिक कराN.Chitale/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 111
वस्त्रोद्योग मंत्रालय
टाळेबंदीचा वस्त्रोद्योग क्षेत्रावरील परिणाम
नवी दिल्ली, 12 फेब्रुवारी 2021
कोविड-19 च्या जागतिक महामारीचा परिणाम वस्त्रोद्योग क्षेत्रावर सुरवातीला झाला कारण सुरुवातीला लोकांनी एकत्र येणे, कामगारांचे स्थलांतर तसेच शेतकऱ्यांपासून व्यापारी/निर्यातदारांपर्यंत मूल्य साखळीतील सर्व भागधारकांवर परिणाम झाला. तथापि, अलिकडच्या काही महिन्यांत परिस्थिती सुधारली आहे आणि उत्पादन व निर्यातीत वाढ झाली आहे. त्याचवेळी, पूर्वी न उघडलेली संधीची कवाडे आता उघडली आहेत. सर्वाधिक पीपीई उत्पादक म्हणून भारत जागतिक स्तरावर दुसऱ्या क्रमांकावर आहे.
वस्त्रोद्योग क्षेत्र मोठ्या प्रमाणात असंघटित आहे, टाळेबंदीच्या परिणामाविषयी कोणतीही विस्तृत माहिती / तपशील उपलब्ध नाहीत. तथापि, ताग, रेशीम इत्यादी उत्पादनाची पातळी घसरली.
महामारीमुळे जानेवारी, 2020 ते नोव्हेंबर 2020 या कालावधीत कपडे आणि वस्त्रोद्योग निर्यातीत घट झाली. पण आता निर्यात मागणी वाढू लागली आहे.
वस्त्रोद्योग क्षेत्रातील एमएसएमई युनिटचा कोणताही विस्तृत डेटा उपलब्ध नाही. तथापि, सूक्ष्म, लघु आणि मध्यम उद्योग मंत्रालयाच्या  माहितीनुसार उद्योग आधार पोर्टल अंतर्गत  वस्त्र निर्मिती व तयार कपडे उद्योगात एकूण नोंदणीकृत एमएसएमईंची संख्या अनुक्रमे 651512 आणि 428864 आहे. तर  पर्यंत वस्त्र निर्मिती व तयार कपडे उद्योगात एकूण नोंदणीकृत एमएसएमईंची संख्या अनुक्रमे 115855 आणि 85564 आहे.
गेल्या तीन वर्षांत सन 2017-18 पासून 2019- 20 या कालावधीत मानवनिर्मित कापड, फिलामेंट यार्न आणि स्पन यार्नचे उत्पादन वाढले. त्याचप्रमाणे हस्तशिल्पांचे उत्पादन व निर्यातीतही या काळात वाढ झाली.
केंद्रीय वस्त्रोद्योग मंत्री स्मृती झुबिन इराणी यांनी आज लोकसभेत लेखी उत्तरात ही माहिती दिली.
S.Tupe/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
पंतप्रधान कार्यालय
महात्मा गांधी यांच्या पुण्यतिथीनिमित्त राजघाटावर पंतप्रधानांनी गांधीजींना वाहिली आदरांजली
नवी दिल्ली, 30 जानेवारी 2023
महात्मा गांधी यांच्या पुण्यतिथीनिमित्त, पंतप्रधान नरेंद्र मोदी यांनी आज नवी दिल्लीतील राजघाटावर आदरांजली वाहिली.
पंतप्रधानांनी ट्विट केले;
"राजघाटावर बापूंना आदरांजली वाहिली."N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पॅरा टेबल टेनिसमध्ये प्रतिष्ठेचे सुवर्णपदक पटकावल्याबद्दल भाविना पटेलला पंतप्रधानांनी दिल्या शुभेच्छा
बर्मिंगहॅम येथे सुरू असलेल्या राष्ट्रकुल क्रीडा स्पर्धा 2022 मध्ये पॅरा टेबल टेनिसमध्ये प्रतिष्ठेचे सुवर्णपदक पटकावल्याबद्दल भाविना पटेलला पंतप्रधानांनी शुभेच्छा दिल्या आहेत.
पंतप्रधान म्हणाले;
असामान्य गुणवत्ता असलेल्या @BhavinaOfficial ने पुन्हा एकदा आपल्याला अभिमान बाळगण्याची संधी दिली आहे! तिने पॅरा टेबल टेनिसमध्ये प्रतिष्ठेचे सुवर्णपदक, राष्ट्रकुल स्पर्धेतील तिचे पहिले पदक पटकावले आहे. तिच्या या कामगिरीमुळे भारतीय युवा वर्गाला टेबल टेनिसकडे वळण्याची प्रेरणा मिळेल, अशी मला आशा आहे. भाविनाला, तिच्या भावी वाटचालीसाठी मी शुभेच्छा देत आहे."
निती आयोग
नीती  आयोगाच्या अटल इनोव्हेशन मिशन अंतर्गत स्टार्टअप 20 प्रतिबद्धता गटाने आयोजित केली धोरण चर्चेवरील स्टार्टअप 20 दूतावास बैठक
नवी दिल्ली, 30 मे 2023
जागतिक स्टार्टअप परिसंस्थेमधील नव्या युगाचे द्योतक म्हणून स्टार्टअप 20 प्रतिबद्धता गटाने आज नीती आयोगाच्या अटल इनोव्हेशन मिशन अंतर्गत दूतावास बैठक आयोजित केली होती. G20 देशांच्या नेतृत्वाकडून प्रभावी प्रतिसाद मिळावा या एकमेव उद्दिष्टाने आयोजित करण्यात आलेली ही बैठक जगभरातील स्टार्टअप्सचे भविष्य घडवण्याच्या दृष्टीने एक महत्वाचा टप्पा आहे.
डेन्मार्क, ऑस्ट्रिया, ऑस्ट्रेलिया, स्वीडन, यूएसए, युरोपियन युनियन , ब्राझील, ओमान, कॅनडा, इंडोनेशिया, मेक्सिको आणि एस्टोनिया यांसारख्या देशांमधील सन्माननीय प्रतिनिधी, संबंधित देशांमधील स्टार्टअप्स च्या विकासाला आणि यशाला चालना देणारी धोरणे तयार करण्यामध्ये सक्रिय सहभागी झाले.
जानेवारी मधील स्थापना बैठक आणि मार्च 2023 मध्ये सिक्कीम सभेदरम्यान मिळालेला प्रचंड पाठींबा लक्षात घेऊन या बैठकीचे आयोजन करण्यात आले. या बैठकीमधून, 3 आणि 4 जून 2023 रोजी गोवा येथे अपेक्षित असलेली बैठक आणि त्यापाठोपाठ 4 आणि 5 जुलै 2023 रोजी गुरूग्राम येथे होणाऱ्या अंतिम बैठकीचा मार्ग मोकळा झाला.
बैठकीमधील सहभागींना पहिल्या सार्वजनिक धोरण चर्चेच्या मसुद्यावर आपली मते मांडण्याची आणि त्यामध्ये भर घालण्याची संधी मिळाली, जे सर्वसमावेशक चर्चा प्रक्रीये द्वारे प्राप्त झालेल्या धोरण शिफारशींचे प्रतिनिधित्व करते. या प्रक्रियेमध्ये भारत, G20 देश आणि आमंत्रित देशांच्या स्टार्टअप परिसंस्थेतील विविध भागधारकांचे प्रतिनिधित्व करणाऱ्या 500 पेक्षा जास्त प्रतिनिधींबरोबरच्या प्रत्यक्ष आणि दृकश्राव्य माध्यमातील बैठकांचा समावेश होता.
स्टार्टअप 20 दूतावासाच्या विशेष बैठकीने विविध देशांमधील स्टार्टअप संबंधित कार्यक्रमांसाठीचे दायित्व असलेल्या प्रतिनिधींना एकत्र आणले. त्यांचे एकत्रित ज्ञान आणि शिफारशी आणि धोरण निर्देशांवरील चर्चेतील सक्रीय सहभागाचे उद्दिष्ट म्हणजे, एक मजबूत जागतिक स्टार्टअप परिसंस्था निर्माण करणे, हे आहे.
सहभागी देश, धोरण चर्चेचा दस्त ऐवज संबंधित देशांमधील प्रत्यक्ष भागधारकांपर्यंत कसे पोहोचवू शकतील, हा या बैठकीचा ठळक मुद्दा होता. त्याशिवाय, स्टार्टअप परीसंस्थेमधील G20 देशांचे नेतृत्व धोरणाच्या मसुद्याला अंतिम रूप देण्यामध्ये कसे योगदान देऊ शकते, यावरही बैठकीत चर्चा झाली. तसेच, जी 20 देशांद्वारे धोरण चर्चेच्या मसुद्यावर सामाईक सहमतीबाबत कराराची मागणी करण्यात आली.
"G20 स्टार्टअप 20 दूतावास बैठकीमध्ये दूतावासाच्या प्रतिनिधींचा असा उत्साहपूर्ण सहभाग पाहून आम्हाला आनंद वाटत आहे", स्टार्टअप 20 चे अध्यक्ष डॉ. चिंतन वैष्णव म्हणाले. “त्यांचा मोलाचा दृष्टीकोन आणि योगदान जगभरातील स्टार्टअप्सच्या वाढीला आणि यशास चालना देण्यासाठी महत्वाचा ठरेल. आमचा विश्वास आहे की या एकत्रित प्रयत्नांमधून आकाराला आलेली धोरणे एक गतिशील आणि समृद्ध जागतिक स्टार्टअप परीसंस्थेसाठी व्यासपीठ तयार करतील."
G20 स्टार्टअप 20 दूतावास बैठकीच्या स्टार्टअप 20 धोरण चर्चा बैठकीचे यश स्टार्टअप परिसंस्थेमधील पुढील सहयोग आणि प्रगतीचा टप्पा निश्चित करेल.
जगभरातील स्टार्टअप परीसंस्थेची रचना आणि पुढील प्रगतीसाठी मानक निश्चित करणे, हे G20 अंतर्गत प्रथमच स्थापन करण्यात आलेल्या स्टार्टअप 20 प्रतिबद्धता गटाचे उद्दिष्ट आहे.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
वाणिज्य आणि उदयोग मंत्रालय
भारत- युरोपियन संघ दरम्यान व्यापार आणि गुंतवणुकीवर पहिला उच्चस्तरीय संवाद
वाणिज्य आणि आणि उद्योग मंत्री पियुष गोयल आणि युरोपीय महासंघाचे कार्यकारी उपाध्यक्ष आणि व्यापार आयुक्त वाल्डिस डोंब्रोव्हकिस यांच्या अध्यक्षतेखाली पहिला उच्चस्तरीय संवाद 5 फेब्रुवारी रोजी आयोजित करण्यात आला.
या संवादाचा पाया जुलै 2020 मध्ये झालेल्या 15 व्या भारत-युरोपियन संघ नेत्याच्या शिखर परिषदेत ठेवण्यात आला होता. द्विपक्षीय व्यापार आणि गुंतवणूकीच्या संबंधांसाठी मंत्रीस्तरीय मार्गदर्शन समिती तयार करणे हा यामागील हेतू होता.
उच्चस्तरीय समितीच्या चर्चेदरम्यान, मंत्र्यांनी कोविड- 19 नंतरच्या काळातील जागतिक सहकार्य आणि एकता या विषयावर भर दिला आणि या कठीण काळामध्ये व्यवसाय त्वरित सुरू करण्याच्या उद्देशाने गुंतवणुकीच्या मालिकेद्वारे द्विपक्षीय व्यापार आणि गुंतवणुकीचे संबंध आणखी दृढ करण्यासाठी सहमती दर्शविली.
द्विपक्षीय व्यापार आणि गुंतवणूकीच्या सहकार्याच्या मुद्द्यांवर एकमत होण्याच्या दृष्टीने मंत्र्यांनी पुढील तीन महिन्यांत बैठक घेण्याचे मान्य केले. यासाठी, द्विपक्षीय नियामक संवाद, सहकार्याच्या पुढील शक्यतांचा शोध घेण्यासाठी भारत-युरोपियन संघ बहुपक्षीय संवाद यावर जोर देण्यात आला.
S.Tupe/S.Shaikh/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 175
आरोग्य आणि कुटुंब कल्याण मंत्रालय
कोविड-19 अपडेट
देशव्यापी कोविड प्रतिबंधक लसीकरण मोहिमेअंतर्गत आतापर्यंत लसीच्या एकूण 220.10 कोटी मात्रा  दिल्या.
गेल्या 24 तासांत 91,732 मात्रा दिल्या.
सध्या भारतातील उपचाराधीन कोरोनाबाधितांची संख्या 3,653 आहे.
उपचाराधीन कोरोनाबाधितांचा दर 0.01%
रुग्ण बरे होण्याचा दर 98.8%
गेल्या 24 तासांत 179 रूग्ण बरे झाले; आतापर्यंत बरे झालेल्या एकूण रुग्णांची संख्या 4,41,44,029.
गेल्या 24 तासांत 226 नव्या रुग्णांची नोंद झाली.
रूग्ण बाधीत होण्याचा दैनंदिन दर 0.12%
रुग्ण बाधीत होण्याचा साप्ताहिक दर 0.15%
आतापर्यंत केलेल्या एकूण कोविड चाचण्या -91.07 कोटी; गेल्या 24 तासांत 1,87,983 चाचण्या करण्यात आल्या.
संरक्षण मंत्रालय
आयएनएस तरंगिणी जहाज जग प्रवास करुन मायदेशी परतले
नवी दिल्ली, 30 ऑक्टोबर 2018
भारतीय नौदलाचे आयएनएस तरंगिणी हे जहाज जगभरात सात महिन्याचा प्रदीर्घ प्रवास करुन कोची इथल्या नौदलाच्या तळावर आज परतले. रिअर ॲडमिरल आर. जे. नाडकर्णी यांनी या निमित्त आयोजित कार्यक्रमात या जहाजाचे स्वागत केले.
लोकायन-18 या अंतर्गत 10 एप्रिलला कोची येथे तरंगिणीचा प्रवास सुरु झाला होता. 13 देशातल्या 15 बंदरांवर भारताच्या वैविध्यपूर्ण संस्कृतीचे दर्शन या जहाजाने घडविले. अरबी समुद्र, लाल समुद्र, सुयेझ कालवा, भूमध्य समुद्र, जिब्राल्टर, उत्तर अटलांटिक महासागर, इंग्लिश खाडीमधून या जहाजाने प्रवास केला. थ्री फेस्टिवल टॉल शीप रिगाटा या फ्रान्समधल्या कार्यक्रमातही हे जहाज सहभागी झाले होते.
भारतीय नौदलाचे तरंगिणी हे पहिले प्रशिक्षण जहाज 11 नोव्हेंबर 1997 रोजी नौदलात दाखल झाले. 21 वर्षांच्या आपल्या दैदिप्यमान सेवेत या जहाजाने 2,20,000 सागरी मैल अंतर पार केले आहे.
N.Sapre/N.Chitale/P.Malandkar
(Visitor Counter : 80
मंत्रिमंडळ
घरगुती स्वयंपाकाचा गॅस एल पी जीमधील तोटा भरून काढण्यासाठी सार्वजनिक क्षेत्रातील तेल विपणन कंपन्यांना एकरकमी अनुदान म्हणून 22,000 कोटी रूपये देण्याच्या प्रस्तावाला केंद्रीय मंत्रिमंडळाने दिली मंजुरी
नवी दिल्ली, 12 ऑक्टोबर 2022
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने आज सार्वजनिक क्षेत्रातील तीन तेल विपणन कंपन्यांना 22,000 कोटी रुपयांचे एकरकमी अनुदान देण्याच्या पेट्रोलियम आणि नैसर्गिक वायू मंत्रालयाच्या प्रस्तावाला मंजुरी दिली आहे. हे अनुदान इंडियन ऑइल कॉर्पोरेशन लिमिटेड , भारत पेट्रोलियम कॉर्पोरेशन लिमिटेड  आणि हिंदुस्तान पेट्रोलियम कॉर्पोरेशन लिमिटेड  या कंपन्यांमध्ये वितरीत केले जाईल.
या मंजुरीमुळे सार्वजनिक क्षेत्रातील तेल विपणन कंपन्यांना आत्मनिर्भर भारत अभियानाप्रति त्यांची वचनबद्धता सुरू ठेवण्यास मदत होईल , त्याचबरोबर देशात एलपीजीचा अखंड पुरवठा सुनिश्चित होईल आणि मेक इन इंडिया उत्पादनांच्या खरेदीला चालना मिळेल.
आयओसीएल, बीपीसीएल, एचपीसीएल या सार्वजनिक क्षेत्रातील तेल विपणन कंपन्यांद्वारे ग्राहकांना घरगुती स्वयंपाकासाठीचे गॅस सिलिंडर नियंत्रित किंमतींवर पुरवले जातात.
जून 2020 ते जून 2022 या कालावधीत, एलपीजीच्या आंतरराष्ट्रीय किमती सुमारे 300% ने वाढल्या. परंतू आंतरराष्ट्रीय स्तरावरील एलपीजी किमतीतील चढ-उतारांपासून ग्राहकांना सुरक्षित ठेवण्यासाठी, किमतीतील ही वाढ पूर्णपणे घरगुती एलपीजीच्या ग्राहकांवर लागू केली नाही. त्यामुळे, या कालावधीत घरगुती एलपीजी सिलेंडरच्या किमती केवळ 72% ने वाढल्या आहेत. यामुळे या तेल कंपन्यांचे मोठे नुकसान झाले आहे.
हे नुकसान सहन करूनही, सार्वजनिक क्षेत्रातील या तीन तेल विपणन कंपन्यांनी देशात स्वयंपाकाच्या या अत्यावश्यक इंधनाचा निरंतर पुरवठा सुनिश्चित केला आहे.
S.Kane/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
भारत आणि व्हिएतनाम यांच्यात 13 वा संरक्षण सुरक्षितता संवाद
भारताचे संरक्षण सचिव डॉ. अजयकुमार आणि आणि त्यांचे समकक्ष सोशालिस्ट रिपब्लिक ऑफ व्हिएतनामचे उपसंरक्षण मंत्री लेफ्टनंट जनरल नुग्वेन ची विन्ह
यांच्या अध्यक्षतेखाली दिनांक 12 जानेवारी 2021 रोजी, भारत व्हिएतनाम संरक्षण सुरक्षितता संवादाची 13 वी फेरी पार पडली. या दूरदृश्य माध्यमातून झालेल्या संवादात संरक्षण सचिव आणि उपसंरक्षण मंत्री यांनी कोविड -19 ने घातलेल्या मर्यादा लक्षात घेऊन दोन्ही देशांतील संरक्षण सहकार्याबाबत समाधान व्यक्त केले.
या दूरदृश्य संवादात, संरक्षण सचिव आणि उपसंरक्षण मंत्री यांनी ,डिसेंबर 2020 रोजी पंतप्रधान नरेंद्र मोदी आणि सोशालिस्ट रिपब्लिक ऑफ व्हिएतनामचे पंतप्रधान महामहिम नुग्वेन झूआन फूक यांच्यात झालेल्या आभासी शिखर परीषदेतील बैठकीत झालेल्या कृतीयोजनेविषयी आपली मते व्यक्त केली.संरक्षण सहकार्याच्या नव्या विषयांवरही यावेळी चर्चा झाली.
दोन्ही देशांत वाढत असलेल्या संरक्षण सहकार्याबद्दल त्यांनी संतोष व्यक्त केला. दोन्ही बाजूंच्या द्विपक्षीय संरक्षण सहकार्याच्या पुढाकाराच्या प्रगतीचा या दोन्ही बाजूंनी आढावा घेतला आणि सशस्त्र सैन्यदलातील व्यापक रणनीतीच्या भागिदारीच्या चौकटीत अधिक गुंतवणूक करण्याबद्दल प्रतिबध्दता व्यक्त केली. अलिकडच्या काळात आपापल्या देशांनी संरक्षण उद्योग आणि तंत्रज्ञान सहकार्याने उल्लेखनीय प्रगती केली आहे याबाबत दोन्ही बाजूंचे एकमत झाले आणि या क्षेत्रात अधिक सहकार्याची आशा व्यक्त केली.
आरोग्य आणि कुटुंब कल्याण मंत्रालय
कोविड-19 ची ताजी माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 175.83 कोटी लसमात्रा देण्यात आल्या आहेत.
भारतातील उपचाराधीन रुग्णांची संख्या सध्या 1,81,075 आहे
उपचाराधीन रुग्णांचे प्रमाण 0.42% आहे
रुग्ण बरे होण्याचा दर सध्या 98.38% आहे.
गेल्या 24 तासात 34,226 रुग्ण बरे, त्यामुळे बरे झालेल्या एकूण रुग्णसंख्या वाढून 4,21,58,510 वर पोहोचली
गेल्या 24 तासात 13,405 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 76.12 कोटी चाचण्या करण्यात आल्या. गेल्या 24 तासात 10,84,247 चाचण्या करण्यात आल्या
पंतप्रधान कार्यालय
सध्याच्या आव्हानात्मक परिस्थितीत भारताची अर्थव्यवस्था आशेच्या किरणासमान चमकत आहे : पंतप्रधान
भारतासाठी असलेल्या आशादायी चित्रामागच्या कारणांचे विवेचन करणारे मनीकंट्रोल या वेबसाईट वरील लेख आणि इन्फोग्राफीक’चे संकलन यावरील ट्वीटला प्रतिसाद देत, पंतप्रधान नरेंद्र मोदी यांनी, भारतीय अर्थव्यवस्थेच्या मजबूत वृद्धीविषयी आणि संकटकाळातही चिवटपणे उभे राहण्याऱ्या वृत्तीविषयी पुन्हा एका निर्धार व्यक्त केला आहे.
पंतप्रधानांनी X वर लिहिले आहे:
"जगातील आव्हानात्मक परिस्थितीत भारताची अर्थव्यवस्था आशेच्या किरणासमान चमकत आहे. आपल्या अर्थव्यवस्थेची मजबूत वृद्धी आणि चिवट वृत्ती, यामुळे, आपले भविष्य उज्ज्वल दिसते आहे. ही गती पुढेही कायम ठेवूया आणि 140 कोटी भारतीयांची समृद्धी सुनिश्चित करूया.”
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 99.12 Cr. vaccine doses have been administered so far under Nationwide Vaccination Drive
- 14,623 new cases in the last 24 hours
- Recovery Rate currently at 98.15%; Highest since March 2020
- 19,446 recoveries in the last 24 hours increases Total Recoveries to 3,34,78,247
- Active cases account for less than 1% of total cases, currently at 0.52%; Lowest since March 2020
- India's Active caseload stands at 1,78,098; lowest in 229 days
- Weekly Positivity Rate  less than 3% for last 117 days
- Daily positivity rate  less than 3% for last 51 days
- 59.44 cr Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 20 ऑक्टोबर 2021
आरोग्य मंत्रालयाची कोविड-19 घडामोडींवरील माहिती
गेल्या 24 तासात 41,36,142 लसींच्या मात्रा देण्यात आल्या. आज सकाळी 7 वाजेपर्यंत प्राप्त झालेल्या तात्पुरत्या अहवालानुसार,भारताने कोविड-19 प्रतिबंधक लसींच्या 99.12  कोटी मात्रांचा टप्पा पार केला आहे. 97,99,506 लसीकरण सत्रांच्या माध्यमातून या मात्रा देण्यात आल्या आहेत.
गेल्या 24 तासांत 19,446 रुग्ण बरे झाल्यामुळे आतापर्यंत कोविडमुक्त झालेल्या रुग्णांची संख्या  वाढून 3,34,78,247 झाली आहे. परिणामी, भारतात रुग्ण बरे होण्याचा दर 98.15% झाला आहे. मार्च 2020 पासूनचा हा सर्वोच्च दर आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 115 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे. गेल्या 24 तासात देशभरात 14,623 नव्या रुग्णांची नोंद झाली. देशातील उपचाराधीन रुग्णांची संख्या 2 लाखांपेक्षा कमी झाली असून सध्या ती 1,78,098 असून, गेल्या 229 दिवसांतील ही सर्वात कमी रुग्ण संख्या आहे.देशातील आतापर्यंतच्या एकूण बाधित रुग्णसंख्येच्या ती 0.52 % आहे.
देशभरात कोविड 19 चाचण्यांची क्षमता वाढवली जात आहे. गेल्या 24 तासांमध्ये एकूण 13,23,702 चाचण्या करण्यात आल्या. भारताने आतापर्यंत एकूण 59.44  कोटींहून अधिक चाचण्या घेतल्या आहेत. देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.34% असून गेल्या 117 दिवसांपासून हा दर 3% पेक्षा कमी राहिला आहे. दैनंदिन पॉझिटिव्हिटी दर 1.10% असून गेले सलग 50 दिवस हा दर 3 % पेक्षा कमी आहे आणि गेले सलग 134 दिवस हा दर 5% पेक्षा कमी आहे.
इतर अपडेट्स :
महत्त्वाचे ट्विट्सM.Chopade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120